**LNSS 2023. gada čempionāts Tandēmu riteņbraukšanā.**

**NOLIKUMS**

**Vieta un laiks:**

Čempionāts notiks piektdien 2023 .gada 11. augustā, Rīgā Biķernieku kompleksā sporta bāzē S. Eizenšteina ielā. 2. Sacensību sākums plkst. 11.00

**Sacensību vadība:**

Sacensības organizē un vada LNSS.

Galvenais Tiesnesis: Uģis Skuja

**Sacensību kārtība:**

10.00 – dalībnieku ierašanās un reģistrēšanās.

10.30 – sākas iesildīšanās.

11.00 – sacensību sākums.

**Dalībnieki:**

Dalībnieki netiek dalīti redzes grupās. Uzvarētāji tiek noteikti: Vīriešu(Open klase), sieviešu(Open klase), jaukto, jaunieši līdz 18 gadiem un senioru ekipāžu vērtējumā.

Tandēma pilotam jābūt redzīgam vai B4 grupas dalībniekam.

**Distances:**

Open klases dalībnieki veic 10km distanci (2 pilni apļi), jauniešu un senioru klases dalībnieku distances garums 5km (1pilns aplis). Katrs pilots veic distanci ne vairāk kā vienu reizi.

**Inventārs un pavadoņi:**

Sacensību dalībniekiem jācenšas pašiem nodrošināt atbilstošs inventārs, tandēmu velosipēds, ķivere (obligāti).

Sacensību dalībniekiem ir pašiem sev jānodrošina piloti.

Ja sacensību dalībnieki nespēj nodrošināt sevi ar inventāru ( tandēmu velosipēdu ,ķiveri) un pilotu, savlaicīgi brīdinot un informējot sacensību organizatorus ir iespējams meklēt atbilstošus risinājumus. Tiem dalībniekiem, kuriem nebūs sava tandēmu velosipēda un pilota būs iespēja startēt ar LNSS nodrošinātajiem tandēmiem un pilotiem tos izlozējot.

**Apbalvošana:**

1.-3. vietu ieguvēji katrā disciplīnā pēc sacensībām tiek apbalvoti ar  medaļām un kausiem. Ja disciplīnā ir mazāk par 4 dalībniekiem, tad  apbalvo tikai 1. un 2. vietas ieguvējus. Ja disciplīnā piedalās mazāk par 3 dalībniekiem, ar sacensību medaļu apbalvo tikai 1.vietas ieguvēju.

**Dalības maksa:**

LNSS gada licenču īpašniekiem, jauniešiem līdz 18 un senioriem 70+ – bezmaksas.

Pārējiem dalībniekiem – 3 EUR.

**Pieteikumi:**

Pieteikumi jāaizpilda elektroniski (tiks precizēts), līdz (ja kādu iemeslu dēļ nav iespējas pieteikumu nosūtīt elektroniski, tad zvanīt pa tel. 29624353).

Pieteikties sacensībām iespējams, veidojot kolektīvo pieteikumu caur  reģionāliem neredzīgo sporta klubiem.

* Pārstāvim vai dalībniekam jābūt līdzi LNSS gada licencei vai diagnozi apliecinošam dokumentam.

Ja dalībnieks ierodas sacensībās iepriekš nereģistrējies, sacensību organizatoriem un tiesnešiem ir tiesības nepielaist pie starta.

**Sacensību atcelšana/pārcelšana:**

LNSS var dažādu apstākļu dēļ atcelt vai pārcelt sacensības, kā arī mainīt sacensības norises vietu un laiku, par to paziņojot reģionālajām organizācijām un sporta klubiem, kā arī izsūtot e-pastu LNSS datu bāzē pieejamajiem sportistiem.

**Drošība:**

Katrs sacensību dalībnieks reģistrējoties apliecina ar savu parakstu, ka uzņemas pilnu atbildību par savas veselības atbilstību distances veikšanai.

Katram ekipāžas dalībniekam obligāti jābūt uzvilktai aizsargķiverei pretējā gadījumā ekipāža netiks pielaista pie starta.

**Izmaiņas sacensību nolikumā**

Organizatoriem ir tiesības izdarīt izmaiņas un papildinājumus nolikumā. Informāciju var saņemt sūtot jautājumus uz e-pastu lnsssports@gmail.com vai zvanot pa tālruni 29624353.

**Sacensību laikā katrs dalībnieks pats ir atbildīgs par savu veselības stāvokli, apliecinot to ar savu parakstu veselības apliecinājuma izziņai, ko sagatavojusi LNSS valde.**

**Organizatori nav atbildīgi par nolikuma nezināšanu.**

**LNSS ģenerālsekretārs Artūrs Būda**